अरविंदर सिंह ने कहा अच्छे दिनों का सपना दिखा कर केंद्र में काबिज हुई भाजपा सरकार के 100 दिन पूरे होते ही उल्टी गिनती शुरू हो गई है क्योंकि देश की जनता से लोकसभा चुनाव से पहले जो मोदी ने बड़ी-बड़ी बातें की थीं, उन सब की हवा निकल गई है। देश की जनता को अब यह एहसास होने लगा है कि नरेंद्र मोदी की करनी और कथनी में बहुत अंतर है। इसी कारण मोदी की लोकप्रियता का ग्राफ गिरने लगा है और हाल ही में उपचुनाव में आए नतीजे इस बात की ओर स्पष्ट इशारा करते हैं। नरेंद्र मोदी का जादू काफूर बन के उड़ता देख भाजपा के खेमे में जबरदस्त बेचैनी और घबराहट है इसी कारण से भाजपा में दिल्ली के चुनाव किसी भी तरह टालना चाहती है। उन्होंने कहा कि दिल्ली में सरकार बनने की सारी संभावनाएं खत्म हो चुकी हैं फिर भी भाजपा का अंसवैधानिक और गैर लोकतांत्रिक तरीके से सरकार बनाने की मंशा का कांग्रेस पुरजोर विरोध कर रही है।